 ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 50/27.02.2025**

**privind acordarea cu titlu gratuit a dreptului de uz şi servitute, către Distribuție Energie Electrică România - Sucursala Satu Mare, asupra unor suprafețe de teren, situate în municipiul Satu Mare**

Consiliul Local al Municipiului Satu Mare,

Analizând adresa nr. 4012/03.02.2025 înaintată de către Distribuție Energie Electrică România - Sucursala Satu Mare prin director Ing. Săsăran Sergiu Ionuț, înregistrată la Primăria municipiului Satu Mare sub nr. 6895/03.02.2025, Certificatul de Urbanism nr. 569/11.08.2023, proiectul de hotărâre înregistrat sub nr. 10181/17.02.2025, referatul de aprobare al inițiatorului, înregistrat sub nr. 10183/17.02.2025, raportul de specialitate al Direcției Patrimoniu-Serviciului Patrimoniu Concesionări Închirieri, înregistrat sub nr. 10184/17.02.2025, raportul de specialitate al Serviciului Juridic, înregistrat sub nr.10623/19.02.2025 și avizele comisiilor de specialitate ale Consiliului Local Satu Mare,

Având în vedere prevederile art.749, art. 755-756 din Codul Civil aprobat prin Legea nr. 287/2009, republicat, cu modificările și completările ulterioare;

Luând în considerare prevederile art. 12 alin. (2) lit. a) şi lit. c), coroborate cu cele ale alin. (3) şi alin. (4) ale aceluiași articol, și art.14 din Legea energiei electrice şi a gazelor naturale nr. 123/2012, cu modificările și completările ulterioare;

Ținând seama de Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

În temeiul prevederilor art. 129 alin. (2) lit. c) coroborat cu alin (6) lit. a), ale art. 139 alin. (3) lit. g), precum şi ale art. 196 alin. (1) lit. a) din Codul administrativ, aprobat prin OUG nr. 57/2019,

Adoptă prezenta:

**H O T Ă R Â R E:**

**Art. 1.** Se acordă cu titlu gratuit dreptul de uz și servitute, către Distribuție Energie Electrică România - Sucursala Satu Mare, asupra unor suprafețe de teren situate în municipiul Satu Mare, în vederea extinderii rețelei electrice de distribuție, conform Planului de situație, care constituie Anexa la prezenta hotărâre, după cum urmează:

1. Asupra suprafeței de teren de 11,023 mp, proprietatea municipiului Satu Mare, în vederea amplasării unui post de transformare, localizat conform planului de situație anexat;
2. Asupra suprafeței de teren în lungime de 320 m reprezentând domeniul public-DE 131 și a suprafeței de teren în lungime de 470 m reprezentând domeniul public - Str. Recoltei, în vederea realizării traseului de cablu și amplasarea unor firide, conform planului de situație anexat.

**Art. 2.** Exercitarea dreptului de uz şi servitute asupra suprafețelor de teren identificate la articolul precedent, se realizează cu titlu gratuit pe durata de existență a instalațiilor.

**Art. 3.** După finalizarea lucrărilor, executantul are obligația să readucă terenul la starea inițială precum și să refacă împrejurimile în cazul în care acestea au fost afectate.

**Art. 4.** Cu ducerea la îndeplinire a prezentei hotărâri se încredințează Primarul municipiului Satu Mare şi Direcția Patrimoniu- Serviciul Patrimoniu, Concesionări, Închirieri.

**Art. 5.** Prezenta hotărâre se comunică, prin intermediul Secretarului general al Municipiului Satu Mare, în termenul prevăzut de lege, Primarului municipiului Satu Mare, Instituției Prefectului - Județul Satu Mare, Direcției Patrimoniu - Serviciului Patrimoniu, Concesionări, Închirieri și Distribuție Energie Electrică România - Sucursala Satu Mare.

**Președinte de ședință, Contrasemnează**

**Cernea Victor Ioan Secretar general,**

**Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (3) lit. g) din O.U.G. nr. 57/2019

privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 23 |
| Nr. total al consilierilor absenţi | 0 |
| Voturi pentru | 23 |
| Voturi împotrivă | 0 |
| Abţineri | 0 |

Redactat în 3 exemplare originale